CELEX: 32010R0581
Language: hu
Date: 2010-07-01 00:00:00
Title: A Bizottság 581/2010/EU rendelete ( 2010. július 1. ) a vonatkozó adatoknak a járműegységekről és a járművezetői kártyákról történő letöltésére irányadó maximális időtartamok meghatározásáról  (EGT-vonatkozású szöveg )

2.7.2010   
            
            
               HU
            
            
               Az Európai Unió Hivatalos Lapja
            
            
               L 168/16
            
         A BIZOTTSÁG 581/2010/EU RENDELETE
   (2010. július 1.)
   a vonatkozó adatoknak a járműegységekről és a járművezetői kártyákról történő letöltésére irányadó maximális időtartamok meghatározásáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közúti szállításra vonatkozó egyes szociális jogszabályok összehangolásáról, a 3821/85/EGK és a 2135/98/EK tanácsi rendelet módosításáról, valamint a 3820/85/EGK tanácsi rendelet hatályon kívül helyezéséről szóló, 2006. március 15-i 561/2006/EK európai parlamenti és tanácsi rendeletre (1) és különösen annak 10. cikke (5) bekezdésének c) pontjára,
   mivel:
   
               (1)
            
            
               A járműegység által és a járművezetői kártyán rögzített adatok rendszeres letöltése elengedhetetlen annak hatékony ellenőrzéséhez, hogy a járművezető, illetve a vállalkozás betartja-e az 561/2006/EK rendeletnek a vezetési időkre és a pihenőidőkre vonatkozó rendelkezéseit.
            
         
               (2)
            
            
               Annak a maximális időtartamnak a meghatározása révén, amelyen belül a vonatkozó adatokat le kell tölteni a járműegységről vagy a járművezetői kártyáról, a közúti szállítással foglalkozó vállalkozások működési feltételei még harmonizáltabbá válnak Unió-szerte.
            
         
               (3)
            
            
               Az adatok letöltésére vonatkozó maximális időtartamok meghatározása céljából csak azokat a napokat indokolt számításba venni, amelyeken volt rögzítésre kerülő tevékenység.
            
         
               (4)
            
            
               A személyes adatok feldolgozása vonatkozásában az egyének védelméről és az ilyen adatok szabad áramlásáról szóló, 1995. október 24-i 95/46/EK európai parlamenti és tanácsi irányelv (2) vonatkozik a személyes adatok ezen rendelet alapján történő feldolgozására.
            
         
               (5)
            
            
               A vállalkozásokra nehezedő adminisztratív teher csökkentése érdekében helyénvaló meghatározni a letöltendő vonatkozó adatok körét.
            
         
               (6)
            
            
               Az e rendeletben előírt intézkedések összhangban vannak a 3821/85/EGK tanácsi rendelet (3) 18. cikkének (1) bekezdésével létrehozott bizottság véleményével,
            
         ELFOGADTA EZT A RENDELETET:
   1. cikk
   (1)   Ez a rendelet meghatározza azokat a maximális időtartamokat, amelyeken belül a vonatkozó adatokat az 561/2006/EK rendelet 10. cikke (5) bekezdése a) pontjának i. alpontja alkalmazásában le kell tölteni a járműegységről és a járművezetői kártyáról.
   (2)   E rendelet alkalmazásában „vonatkozó adat” a részletes sebességadatok kivételével minden olyan adat, amelyet digitális menetíró készülék rögzített.
   (3)   A maximális időtartam, amelyen belül a vonatkozó adatokat le kell tölteni, nem haladhatja meg:
   
               a)
            
            
               a 90 napot a járműegységen tárolt adatok esetében;
            
         
               b)
            
            
               a 28 napot a járművezetői kártyán tárolt adatok esetében.
            
         (4)   A vonatkozó adatokat oly módon kell letölteni, hogy ne történjék adatvesztés.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet a kihirdetését követő kilencvenedik naptól kell alkalmazni.
   
      Ez a rendelet a szerződéseknek megfelelően teljes egészében kötelező és közvetlenül alkalmazandó a tagállamokban.
      Kelt Brüsszelben, 2010. július 1-jén.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 102., 2006.4.11., 1. o.
   
      (2)  HL L 281., 1995.11.23., 31. o.
   
      (3)  HL L 370., 1985.12.31., 8. o.